Diari Oficial de la Generalitat Valenciana


Sumari del DOGV 6060, del 20-07-2009 (2009/7458)

Judici verbal 001188/2008. Notificació de la sentència a Manuela Rubio Martí.
-----------------------------------------------------------------------------

### Dades del document

Número de DOGV
:   6060

Data del DOGV
:   20-07-2009

Secció del DOGV
:   IV. ADMINISTRACIÓ DE JUSTÍCIA

Número del document
:   2009/7458


Data del document
:   12-06-2009

Organisme emissor
:   Jutjat de Primera Instància Número 3 de València

Tipus de document
:   Edicte

Judici verbal 001188/2008. Notificació de la sentència a Manuela Rubio Martí. [2009/7458]  
Jerónimo Toledano Iturbe, secretari del Jutjat de Primera Instància número 3 de València, fa saber:  
Que en este Jutjat se seguix el procediment de judici verbal (desnonament per falta de pagament) 001188/2008, a instància de Carmen Giner Giner contra Manuela Rubio Martí.  
En el judici referenciat, amb data 11 de juny de 2009, el magistrat jutge Salvador U. Martínez Carrión, ha dictat la resolució que té la dispositiva que literalment diu així:  
«Estime esta demanda formulada per Carmen Giner Giner, representada pel procurador dels tribunals Juan Antonio Rodríguez-Manzaneque Alberca, contra Manuela Rubio Martí, declarada en rebel·lia, sobre desnonament per falta de pagament i reclamació de rendes, i dispose el que seguix:  
1. Declare resolt el contracte d'arrendament de l'habitatge que a ambdues parts vinculen, sobre l'immoble situat a València, plaça Músic Espí, número 14, 1, 2.ª, que unix l'actor com a arrendador i a la part demandada com a arrendatària; i condemne esta última al desnonament d'esta finca que haurà de deixar lliure, vàcua i expedita i a disposició del demandant dins del termini legal, amb l'advertiment de ser llançat d'esta si no ho fa.  
2. Condemne este demandat que pague a l'actora la quantitat de 2.603,20 euros, així com l'interés legal d'esta quantitat des de la data de la interpel·lació judicial fins a la d'esta resolució i l'interés legal incrementat en dos punts des de la data d'esta resolució fins al seu complet pagament.  
3. Fer expressa imposició de les costes causades a la part demandada.  
Manera d'impugnació: mitjançant recurs d'apel·lació davant l'Audiència Provincial (article 455 de la Llei d'Enjudiciament Civil). El recurs es prepararà mitjançant escrit presentat en este Jutjat en el termini de 5 dies hàbils comptadors des de l'endemà de la notificació, limitat a esmentar la resolució apel·lada, i on es manifeste la voluntat d'interposar un recurs, amb expressió dels pronunciaments que s'impugnen (article 457.2 de la Llei d'Enjudiciament Civil).  
L'escrit de preparació del recurs no s'admetrà si no manifesta, i ho acredita per escrit, tindre satisfetes les rendes vençudes i les que d'acord amb el contracte haja de pagar per avançades (article 449.1 de la Llei d'Enjudiciament Civil).  
Esta és la meua sentència, que pronuncie, mane i firme.»  
I perquè valga de notificació en la forma legal, amb prevenció dels recursos expressats en l'esmentada resolució a la part demandada que es troba en parador desconegut Manuela Rubio Martí, conforme al que establix l'article 164 de la Llei d'Enjudiciament Civil, s'expedix este edicte.  
València, 12 de juny de 2009.- El secretari judicial: Jerónimo Toledano Iturbe.